Babelscape/SREDFM huggingface dataset:
Θεόδωρος Μπούας

Ο Θεόδωρος Μπούας ήταν γιος του Πέτρου Μπούα, αξιωματούχου στην αυλή των Δεσποτών της Άρτας του Αγγελοκάστρου και του Μυστρά. Καταγόταν από μεγάλη στρατιωτική οικογένεια, τη Μπούα, που είχε Αρμάνικη (Βλάχικη) καταγωγή. Το έτος γεννήσεως του δεν είναι γνωστό. Για πρώτη φορά γίνεται μνεία στο όνομα του το 1480 όταν προσέτρεξε σε ενίσχυση του Κροκόδειλου Κλαδά επικεφαλής 60 στρατιωτών που ήταν αποκλεισμένος στην Μάνη.

Κατά την κάθοδό του, αφού συγκρούστηκε στο Άργος με τους Τούρκους αιχμαλώτισε 33 από αυτούς. Οι Τούρκοι, με δύναμη συνολικά 2.500 ανδρών και έχοντας επικεφαλής τον διοικητή της Πελοποννήσου Σουλεϊμάν Πασά, προσέγγισαν το Οίτυλο, από όπου θα επιχειρούσαν προώθηση στο εσωτερικό της Μάνης. Στην αρχή σημείωσαν κάποιες επιτυχίες(όπως την εκπόρθηση του πύργου του Τριγοφύλου όπου συνέλαβαν 19 Έλληνες, κυρίευσαν το Οίτυλο,το Μεγαλοχώρι και τον Παπαφίγγο.

Η μάχη έλαβε χώρα κόντα στο Οίτυλο στις 19 Ιανουαρίου του 1481 και σε αυτήν νικήθηκαν οι Τούρκοι και αποσύρθηκαν προσωρινά στην Σπάρτη, αφήνοντας στο πεδίο της μάχης 700 νεκρούς. Η οργή του Οθωμανού σουλτάνου ήταν μεγάλη και διέταξε να εκτελεστούν και οι 19 συληφθέντες Έλληνες από τον πύργο του Τριγγοφύλου. Οι παραπάνω πολεμικές επιχειρήσεις παρατάθηκαν και ο έμπειρος πολέμαρχος Θεόδωρος Μπούας, έχοντας μαζί του τον επίσης εμπειρότατο Κροκόδειλο Κλαδά, αμύνθηκαν με επιτυχία στην τουρκική εισβολή επί μήνες, τη στιγμή που οι περισσότεροι των Ελλήνων είχαν παραδώσει τα όπλα και δεν πρόβαλαν αξιοσημείωτη αντίσταση.

Με την άφιξη τουρκικών ενισχύσεων οι εισβολείς υπερέβαιναν τους 8.000 άνδρες. Έτσι στις 4 Απριλίου του 1481 οι Τούρκοι κατέλαβαν την δίοδο του Μαυροβουνίου. Ο Θεόδωρος Μπούας και ο Κροκόδειλος Κλαδάς αντιστάθηκαν στα ενδότερα επιλέγοντας ως τοποθεσία την οχυρή θέση της Καστανιάς. Σε μια περίπτωση περισσότεροι από 1.000 άνδρες από το τουρκικό ένοπλο εκστρατευτικό σώμα αιχμαλωτίστηκαν, όταν οι Μπούας και Κλαδάς επιτέθηκαν μετωπικά και τους εγκλώβισαν μέσα στη στενωπό. Η Μάνη όμως είχε κατακλυστεί από τους Τούρκους και ο Θεόδωρος Μπούας με τον γιο του Μερκούριο Μπούα και τον συμπολεμιστή του Κλαδά και τους λοιπούς συστρατιώτες του μεταφέρθηκαν με τρεις γαλέρες του βασιλιά της Νάπολης Φερδινάνδου στην ιταλική χερσόνησο. Από αυτό το σημείο αρχίζει η δράση του Μερκούριου Μπούα, γιου του Θεόδωρου. Ο Θεόδωρος πέθανε στην Βόρειο Ήπειρο το 1492 κατά την εισβολή του Σουλτάνου Βαγιαζήτ, όταν στάλθηκε εκεί από τον βασιλιά της Νάπολης Φερδινάνδο να οργανώσει την αντίσταση κατά των Τούρκων με τον Κροκόδειλο Κλαδά.
Ουινόνα Ράιντερ

Η Ουινόνα Ράιντερ ("Winona Ryder", πραγματικό όνομα: Ουινόνα Λόρα Χόρογουιτς, "Winona Laura Horowitz", 29 Οκτωβρίου 1971) είναι Αμερικανίδα ηθοποιός.

Γεννήθηκε στην πόλη Ουινόνα της Μινεσότα. Το 1978 η οικογένειά της μετακόμισε σε ένα κοινόβιο ράντσο κοντά στο Ελκ στη Βόρεια Καλιφόρνια, όπου ζούσαν με επτά ακόμα οικογένειες, χωρίς ηλεκτρικό ρεύμα. Ωστόσο η μητέρα της οργάνωνε κινηματογραφικές προβολές σε μια κοντινή φάρμα, γεγονός που την έκανε να αναπτύξει ενδιαφέρον για την υποκριτική. Στην ηλικία των 10 ετών μετακόμισε με τους γονείς της στην Πεταλούμα, κοντά στο Σαν Φρανσίσκο, όπου δύο χρόνια αργότερα ξεκίνησε μαθήματα υποκριτικής στο American Conservatory Theater. Ο σκηνοθέτης Ντέιβιντ Σέλτζερ την πρόσεξε σε μια οντισιόν και της έδωσε ρόλο στην ταινία "Λούκας" (1986). Όταν τη ρώτησε πως θα ήθελε να εμφανίζεται το όνομά της στους τίτλους, η Ουινόνα ζήτησε να χρησιμοποιήσει το επίθετο Ράιντερ, γιατί εκείνη τη στιγμή άκουγε έναν δίσκο του Μιτς Ράιντερ.

Ο πρώτος της σημαντικός ρόλος ήρθε το 1988 στην ταινία "Ο Σκαθαροζούμης". Η Ράιντερ επελέγη για το ρόλο της Μαίρη Κορλεόνε στο "Νονός: Μέρος III" το 1990, αλλά αναγκάστηκε να παραιτηθεί λόγω ασθενείας. Αργότερα έπαιξε στην ταινία "Τα χρόνια της αθωότητας" (1993) σε σκηνοθεσία του Μάρτιν Σκορσέζε, τον οποίο θεωρεί «τον καλύτερο σκηνοθέτη στον κόσμο». Για την ερμηνεία της κέρδισε Χρυσή Σφαίρα Β΄ γυναικείου ρόλου. 

Είναι γνωστή η σχέση της με τον ηθοποιό Τζόνι Ντεπ στις αρχές της δεκαετίας του '90. Επίσης τράβηξε την προσοχή των ΜΜΕ με τη συμμετοχή της στην έρευνα της απαγωγής και δολοφονίας της Πόλυ Κλάας το 1993, η οποία ήταν από την Πεταλούμα, πόλη που μεγάλωσε και η Ράιντερ. Απασχόλησε εκ νέου τα ΜΜΕ το 2001, καθώς συνελήφθη για κλοπή ρούχων και αξεσουάρ αξίας $5.500 σε εμπορικό κέντρο στο Μπέβερλι Χιλς. 
Το 2010 έπαιξε στο μεταφυσικό θρίλερ του Ντάρεν Αρονόφσκι, "Μαύρος Κύκνος".

Από τον Οκτώβριο του 2000 έχει το δικό της αστέρι στη Λεωφόρο της Δόξας στο Χόλυγουντ της Καλιφόρνια.

Νονός της Ράιντερ είναι ο ψυχολόγος και συγγραφέας Τίμοθυ Λήρυ.
Μίλτος Σαχτούρης

Ο Μίλτος Σαχτούρης (Αθήνα, 29 Ιουλίου 1919 – Αθήνα, 29 Μαρτίου 2005) ήταν Έλληνας ποιητής, ένας από τους σημαντικότερους μεταπολεμικούς ποιητές. Τιμημένος με τρία κρατικά βραβεία.
Λεόντιος Μαχαιράς

Ο Λεόντιος Μαχαιράς (γαλλικά: "Léonce Machéras") ήταν Έλληνας Κύπριος χρονικογράφος, που έζησε το 15ο αιώνα.
Reims-Cessna F406

Το Reims-Cessna F406 Caravan II είναι Γαλλικό δικινητήριο τουρμοπρόπ αεροσκάφος, σχεδιασμένο και κατασκευασμένο από την Reims Aviation σε συνεργασία με την Cessna.
Ευρυτίωνας

Στην ελληνική μυθολογία με το όνομα Ευρυτίωνας (Ευρυτίων) αναφέρονται τα ακόλουθα 4 πρόσωπα:
# Κένταυρος της Θεσσαλίας, που στάθηκε η αφορμή για τη Μάχη Λαπίθων και Κενταύρων. Στην "Οδύσσεια" συγκεκριμένα αναφέρεται (φ 295 κ.ε.) ότι ο Ευρυτίων μέθυσε όταν ήταν καλεσμένος στο σπίτι του Πειρίθου και έκανε ασχήμιες. Τότε οι παριστάμενοι Λαπίθες του έκοψαν τα αυτιά και τη μύτη του. Η μεταγενέστερη παράδοση συνέδεσε αυτή την περίσταση με το γαμήλιο γλέντι των γάμων του Πειρίθου και της Ιπποδαμείας ή Ιπποδάμης. Τότε οι Κένταυροι ομαδικώς προσπάθησαν να αρπάξουν τις γυναίκες των Λαπιθών. Ο Παυσανίας γράφει (Ε΄ 10, 8) ότι ο Ευρυτίων απεικονιζόταν στο δυτικό αέτωμα του Ναού του Δία στην Ολυμπία.
# Γιος του Άκτορα από τη Φθία. Σε αυτόν τον Ευρυτίωνα κατέφυγε ο Πηλέας, φεύγοντας από την Αίγινα. Ο Ευρυτίων τού έδωσε για γυναίκα την κόρη του και το 1/3 της χώρας για προίκα. Μετά από χρόνια, ο Ευρυτίων και ο Πηλέας πήραν μέρος στο κυνήγι του Καλυδώνιου Κάπρου. Εκεί ο Πηλέας σκότωσε τον Ευρυτίωνα κατά λάθος ("Βιβλιοθήκη Απολλοδώρου", Γ΄ 13, 4 κ.ε.). Μετά και από αυτό το περιστατικό, ο Πηλέας κατέφυγε στην αυλή του Ακάστου, στη Μαγνησία, για να εξευμενιστεί.
# Ο ένας από τους Αργοναύτες, που ήταν γιος του Ίρου και της Δημωνάσσης, και συνεπώς εγγονός του Άκτορα και ανεψιός του παραπάνω Ευρυτίωνα (νο.2).
# Ο βοσκός των βοδιών του Γηρυόνη. Σκοτώθηκε από τον Ηρακλή όταν ο ήρωας έκλεψε τα βόδια στον σχετικό άθλο του. Σύμφωνα με μία παράδοση, ο Ευρυτίων αυτός ήταν γιος του θεού Άρη και της Ερυθείας.
Γκάρι Όλντμαν

Ο Γκάρι Όλντμαν ("Gary Leonard Oldman", 21 Μαρτίου 1958) είναι Άγγλος ηθοποιός και σκηνοθέτης, γνωστός για ρόλους κακών και χωρίς ηθική χαρακτήρων. Είναι πιο γνωστός για το ρόλο του Δράκουλα στην ομώνυμη ταινία του Φράνσις Φορντ Κόπολα από τα 1992, ενώ άλλες γνωστές ταινίες στις οποίες εμφανίστηκε είναι "JFK, η Ιστορία που Χαράχτηκε στη Μνήμη μας", "Το Πέμπτο Στοιχείο", "Αληθινή Αγάπη", "Λεόν", "Batman Begins" και η σειρά ταινιών "Χάρι Πότερ". Έχει επίσης υποδυθεί αρκετούς διάσημους σε βιογραφικές ταινίες, όπως τους Τζο Όρτον, Λι Χάρβεϊ Όσβαλντ, Λούντβιχ βαν Μπετόβεν, Πόντιο Πιλάτο και ειδικά τον Σιντ Βίσιους στην ταινία του 1986, "Σιντ και Νάνσι", ερμηνεία που χαρακτηρίστηκε από το "Premiere Magazine" ως μια από τις εκατό καλύτερες όλων των εποχών. Το 2012 έλαβε την πρώτη του υποψηφιότητα για Όσκαρ Α' Ανδρικού Ρόλου για την ταινία "Κι ο Κλήρος Έπεσε στον Σμάιλι (Tinker Tailor Soldier Spy, 2011)". Το 2018 κέρδισε Όσκαρ, Χρυσή Σφαίρα, BAFTA, Satellite και SAG Α' Ανδρικού Ρόλου για την ερμηνεία του στην ταινία "Η πιο σκοτεινή ώρα", στην οποία υποδύθηκε τον Ουίνστον Τσώρτσιλ.
Χρήστος Ιακώβου

Ο Χρήστος Ιακώβου (12 Απριλίου 1948) είναι Έλληνας ολυμπιονίκης της άρσης βαρών, τεχνικός σύμβουλος του τμήματος άρσης βαρών του Παναθηναϊκού και επιχειρηματίας. Υπήρξε επί χρόνια ομοσπονδιακός προπονητής της εθνικής ομάδας Άρσης Βαρών της Ελλάδας.
Δυνητικές κοινότητες

Δυνητικές κοινότητες είναι οι κοινότητες που αναπτύσσονται στη δυνητική (virtual) πραγματικότητα. Ο όρος δυνητικοποίηση σύμφωνα με τον Levy (1999), προσδιορίζει μια δυνάμει κατάσταση παρουσίας κάθε οντότητας (ανθρώπων, συμβόλων, πληροφορίας κλπ.), αποδεσμευμένη από χωροχρονικά όρια. Η κατάσταση αυτή δεν είναι πλασματική ή φαντασιώδης, αλλά πραγματική, κρίνοντας από τα αποτελέσματα που παράγει. Ο όρος περιγράφει αξιόπιστα την παρουσία των ανθρώπων και των πληροφοριών στο διαδίκτυο. 

Συνδυάζοντας λοιπόν τους δυο όρους προκύπτει ότι «δυνητικές κοινότητες», είναι οι ομάδες αμοιβαίας υποστήριξης, πληροφόρησης, επικοινωνίας και γενικότερα κοινωνικής αλληλεπίδρασης που αναδύθηκαν μέσα από την ανάπτυξη του διαδικτύου. 

Οι διαφορές των δυνητικών κοινοτήτων από τις φυσικές κοινότητες είναι: Συνήθως η μη λεκτική επικοινωνία, η απουσία κοινωνικού διαχωρισμού και η ευκαιρία του να κατασκευάζεται ή να κρύβεται η προσωπικότητα του υποκειμένου. Επίσης, η έννοια του χρόνου είναι διαφορετική και λειτουργεί διαφορετικά από ότι στον φυσικό κόσμο. 

Η παραδοσιακή θεώρηση των ανθρωπιστικών επιστημών σχετικά με την αυθεντική φύση του ανθρώπου και τις αλλαγές στις οποίες αυτή υποβάλλεται από τον πολιτισμό εμφανίζεται και στις δυνητικές κοινότητες. Οι υπέρμαχοι θεωρούν πως η ευκαιρία δημιουργίας σχέσεων ανεξάρτητα από τη γεωγραφική θέση, τη φυλή και το γένος των συμμετεχόντων, είναι παράγοντας που μάλλον συνδέει παρά εξατομικεύει τους ανθρώπους. Στο άλλο άκρο βρίσκεται η άποψη πως οι δυνητικές ομάδες είναι πλασματικές, στερούνται δηλαδή της συναισθηματικής κάλυψης που προσφέρουν οι άμεσες σχέσεις. Η διαφωνία αυτή δημιούργησε μια σειρά από ερωτήματα και ένα ενδιαφέρον πεδίο έρευνας και μελέτης των σύγχρονων κοινωνιών.
Πολ Άλεν

Ο Πολ Άλεν ("Paul Gardner Allen", 21 Ιανουαρίου 1953 - 15  Οκτωβρίου 2018) ήταν Αμερικανός επιχειρηματίας, επενδυτής και ευεργέτης-φιλάνθρωπος. Το 1975 ίδρυσε, μαζί με τον Μπιλ Γκέιτς, την εταιρεία τεχνολογίας Microsoft. 

Ήταν ο ιδρυτής και ο πρόεδρος της Vulcan Inc., η οποία διηύθυνε τις ποικίλες επιχειρηματικές και φιλανθρωπικές προσπάθειές του. Είχε ένα επενδυτικό portfolio κάμποσων δις δολαρίων, το οποίο περιελάμβανε εταιρείες τεχνολογίας και ενημέρωσης, επιστημονική έρευνα, μεσιτικά γραφεία, ιδιωτικές επιχειρήσεις με διαστημόπλοια και μετοχές σε άλλες εταιρείες. Είχε στην κατοχή του δυο επαγγελματικές αθλητικές ομάδες : την εθνική ομάδα ποδοσφαίρου Seattle Seahawks και την εθνική ομάδα μπάσκετ Portland Trail Blazers. Ήταν εν μέρει ιδιοκτήτης της ποδοσφαιρικής ομάδας Seattle Sounders FC, η οποία συμμετείχε στο Major League Soccer το 2009. 

Ήταν επίσης ο ιδρυτής των Allen Institute for Brain Science, Institute for Artificial Intelligence, Institute for Cell Science και Strato-launch Systems. Διέθεσε περισσότερα από $2 δις σε κλάδους όπως η εκπαίδευση, η άγρια ζωή και η προστασία του περιβάλλοντος, οι τέχνες, η υγεία και κάποιες κρατικές υπηρεσίες. Έλαβε αρκετά βραβεία και τιμές από διαφορετικά επιστημονικά πεδία και μπήκε στην λίστα του περιοδικού Time με τους 100 Ανθρώπους με την Μεγαλύτερη Επιρροή στον Κόσμο το 2007 και το 2008. 

Την ημέρα του θανάτου του, εκτιμάται ότι βρισκόταν στην 46η θέση στην λίστα με τους πλουσιότερους ανθρώπους στον κόσμο, με ένα εκτιμώμενο καθαρό εισόδημα $20.3 δις, μεταξύ των οποίων τα $100 εκατ. προέρχονταν από τις μετοχές της Microsoft.
Λεωνίδας Σαμπάνης

Ο Λεωνίδας Σαμπάνης (Κορυτσά, 28 Οκτωβρίου 1971) είναι Έλληνας πρώην αθλητής της άρση βαρών με ύψος 1.64, ο οποίος ανήκει στον Παναθηναϊκό. Σπούδασε δάσκαλος. Στην Ελλάδα ήρθε το 1991 και το 1995 εντάχθηκε στην Εθνική Ομάδα Άρσης Βαρών. Κατέκτησε το αργυρό μετάλλιο στους Ολυμπιακούς της Ατλάντα το 1996 στην κατηγορία των 58 κιλών και το 2000 στο Σίδνεϋ στην κατηγορία των 61 κιλών. Το 2004 στους Ολυμπιακούς της Αθήνας κέρδισε χάλκινο μετάλλιο. Όμως κατόπιν βρέθηκε θετικός σε έλεγχο ντόπινγκ -ανιχνεύθηκαν υψηλά επίπεδα τεστοστερόνης στο αίμα του- και του αφαιρέθηκε το μετάλλιο. Ο ίδιος αρνήθηκε κατηγορηματικά ότι είχε χρησιμοποιήσει οποιαδήποτε ουσία.

Είναι παντρεμένος με την Μπλέρτα και έχει δύο παιδιά.
Ιωάννης Τραυλός

Ο Ιωάννης Τραυλός , 1908 - 28 Οκτωβρίου 1985) ήταν Έλληνας αρχιτέκτονας και αρχαιολόγος.
Μεγκνάντ Σάχα

Ο Μεγκνάντ Σάχα (Megh Nad Saha, στα Μπενγκάλι:মেঘনাদ সাহা, 6 Οκτωβρίου 1893 – 16 Φεβρουαρίου 1956) ήταν Ινδός φυσικός του οποίου η θεωρητική έρευνα επί του θερμικού ιονισμού είχε μεγάλη σημασία στην Αστροφυσική.

Ο Σάχα γεννήθηκε στο χωριό Σαορατόλι (Shaoratoli) κοντά στην Ντάκα (στο σημερινό Μπανγκλαντές) και ήταν γιος του Jagannath Saha. Σπούδασε στο Κολέγιο της Ντάκα και αργότερα στο Presidency College της Καλκούτας. Συμφοιτητές του υπήρξαν οι Σατυέντρα Μπόουζ και J. N. Mukherjee. Ο Σάχα ήταν καθηγητής στο Πανεπιστήμιο του Αλαχαμπάντ από το 1923 ως το 1938 και στη συνέχεια καθηγητής και κοσμήτορας της Σχολής Θετικών Επιστημών στο Πανεπιστήμιο της Καλκούτας μέχρι τον θάνατό του.

Ο Σάχα επενόησε ένα όργανο για τη μέτρηση της πιέσεως του ηλιακού φωτός. Η μεγαλύτερη συμβολή του στην Επιστήμη ωστόσο είναι η γνωστή ως Εξίσωση Σάχα ή «Εξίσωση (θερμικού) ιονισμού Σάχα», την οποία ο ίδιος αρχικώς είχε ονομάσει «εξίσωση της αντιδράσεως - ισοβαρούς για τον ιονισμό», που συγκαταλέγεται ανάμεσα στις σημαντικότερες εξισώσεις της Αστροφυσικής. Αποτελεί ένα από τα βασικά εργαλεία για την ερμηνεία των αστρικών φασμάτων. Με γνωστή τη θερμοκρασία της επιφάνειας ενός αστέρα από την κατανομή μέλανος σώματος του φωτός του, η Εξίσωση Σάχα προσδιορίζει την κατάσταση ιονισμού των διάφορων στοιχείων της ύλης στον αστέρα.

Ο συμπατριώτης του Σάχα, φυσικός και συγγραφέας Τζαγιάντ Νάρλικαρ έγραψε:

: «Η εξίσωση ιονισμού του Μέγκναντ Σάχα (περ. 1920), που άνοιξε τον δρόμο για την Αστροφυσική των απλανών αστέρων, ήταν ένα από τα κορυφαία επιτεύγματα της ινδικής επιστήμης του εικοστού αιώνα και θα άξιζε ένα Βραβείο Νόμπελ» ("The Scientific Edge", Penguin Books, 2003, σ. 127)

Ο ίδιος ο Σάχα έγραψε για τον εαυτό του:

: «Οι επιστήμονες κατηγορούνται συχνά ότι ζουν σε ένα «φιλντισένιο πύργο» και δεν ασχολούνται με τις πραγματικότητες της ζωής. Και πέρα από την επαφή μου με πολιτικά κινήματα στην εφηβεία μου, είχα ζήσει κι εγώ σε ένα τέτοιο πύργο ως το 1930. Αλλά η επιστήμη και η τεχνολογία σήμερα είναι εξίσου σημαντικές για τη διοίκηση μιας χώρας όσο ο νόμος και η τάξη. Γλίστρησα βαθμιαία στην πολιτική επειδή ήθελα να φανώ κάπως χρήσιμος για τη χώρα με τον δικό μου ταπεινό τρόπο.»

Ο Σάχα έγινε μέλος της βρετανικής Βασιλικής Εταιρείας το 1927 και υπήρξε ο κυριότερος οργανωτής επιστημονικών εταιρειών όπως η ινδική «Εθνική Ακαδημία Επιστημών» (1930), η «Ινδική Φυσική Εταιρεία» (1934), το «Ινδικό Ινστιτούτο Επιστήμης» (1935) και η «Ινδική `Ενωση για την Καλλιέργεια της Επιστήμης» (1944). Συνδέεται εξάλλου με την ίδρυση του Τμήματος Φυσικής στο Πανεπιστήμιο του Αλαχαμπάντ και του (ομώνυμου σήμερα) Ινστιτούτου Πυρηνικής Φυσικής Σάχα, το 1943 στην Καλκούτα, ενώ ίδρυσε και το περιοδικό «Επιστήμη και Πολιτισμός» ("Science and Culture"), του οποίου ήταν αρχισυντάκτης μέχρι τον θάνατό του.

Ο Σάχα υπήρξε εκτός των άλλων ο κυριότερος αρχιτέκτονας του σχεδιασμού των έργων διαχειρίσεως των ποταμών της Ινδίας και επιμελήθηκε των αρχικών σχεδίων για τα έργα της κοιλάδας Damodar.
Ευσθένεια

Στην ελληνική μυθολογία η Ευσθένεια ήταν θυγατέρα του θεού Ηφαίστου και της Αγλαΐας, της μιας από τις τρεις Χάριτες. Δηλαδή η Ευσθένεια ήταν εγγονή του Δία τόσο από την πλευρά του πατέρα της, όσο και από την πλευρά της μητέρας της. Αδελφές της Ευσθενείας ήταν η Εύκλεια, η Ευφήμη και η Φιλοφροσύνη.
Ζε Ελίας

Ο Ζοζέ Μοεντίμ Ελίας Τζούνιορ ("José Elias Moedim Júnior", 25 Σεπτεμβρίου 1976), ή απλά Ζε Ελίας, είναι Βραζιλιάνος παλαίμαχος ποδοσφαιριστής. Έχει υπάρξει στέλεχος της Εθνικής του ομάδας.
Λάτιο

Το Λάτιο (ιταλικά: "Lazio", Λάτσιο) είναι περιφέρεια της Ιταλίας. Συνορεύει βορειοδυτικά με την περιφέρεια της Τοσκάνης, βόρεια με την Ούμπρια, βορειοανατολικά με την περιφέρεια Μάρκε, ανατολικά με την περιφέρεια του Αμπρούτσο και αυτήν του Μολίζε, νοτιοανατολικά με την Καμπανία ενώ στα δυτικά βρέχεται από την Τυρρηνική θάλασσα.

Στο εσωτερικό του Λατίου υπάρχει και η Πόλη του Βατικανού.

Ο πληθυσμός της ανέρχεται σε 5.617.516 κατοίκους (2008) και η έκτασή της τα 17.203 τ.χλμ.. Πρωτεύουσα της περιφέρειας είναι η Ρώμη.
Νίκος Βούζης

Ο Νίκος Βούζης (γενν. στις 16 Ιανουαρίου 1966 στη Χαλκίδα) είναι δρομέας του Παναθηναϊκού. Αγωνίστηκε στα 3.000 μ. στιπλ, στα 800μ. στα 1.500μ. και στα 5.000μ. Προπονητής του ήταν ο Γιώργος Γενναίος. Η ατομική του επίδοση είναι 8.29.06 το 1995. Μεγαλύτερη διάκριση το 1991 στο Μπρούνο Τζάουλι όπου τερμάτισε δεύτερος. Έχει κερδίσει αργυρά μετάλλια στους Βαλκανικούς του '88, του '89 και του '90 στα 1.500μ. Στους Βαλκανικούς του '94 πήρε το χάλκινο μετάλλιο. Πρωταθλητής Ελλάδας με τον Παναθηναϊκό το 1988 στα 800 μ. και στα 1.500 μ, το 1989 στα 1.500 μ, και το 1991 και το 1992 στα 5.000μ.
Αλυκή

thumb|right|Αλυκή στη Γαλλία

Αλυκή ονομάζεται ο τόπος παραγωγής του αλατιού όταν αυτή γίνεται από εξάτμιση θαλάσσιου νερού με την επίδραση της θέρμανσης από τον ήλιο και τον αέρα. Συνήθως είναι επίπεδο τμήμα κοντά στην παραλία, κατάλληλα διαμορφωμένο, όπου παρασκευάζεται αλάτι, αφού εξατμιστεί το θαλασσινό νερό. Για την ύπαρξη της αλυκής είναι απαραίτητο το έδαφος να μην είναι υδατοπερατό, συνήθως λοιπόν οι αλυκές έχουν αργιλικό υπόστρωμα που συγκρατεί το νερό. Οι αλυκές αποτελούνται από αβαθείς δεξαμενές που διαιρούνται σε επιμέρους διαμερίσματα και μέσα σε αυτές κυκλοφορεί θαλασσινό νερό το οποίο, μετά την εξάτμισή του, αφήνει το αλάτι που περιείχε. Το αλάτι που λαμβάνεται από τις αλυκές πριν έρθει στην κατανάλωση υφίσταται κατάλληλη κατεργασία για να καθαριστεί. Το αλάτι που παράγεται διατίθεται για χρήση στη μαγειρική, στη χημική βιομηχανία σαν πρώτη ύλη και στη βιομηχανία αλιπάστων. Οι αλυκές είναι συνήθως ιδανικά μέρη για τη συγκέντρωση αποδημητικών πτηνών και έτσι σε αρκετές περιπτώσεις χαρακτηρίζονται ως προστατευόμενες περιοχές.
Αντούμ Γιουνουσμί

Ο Αντούμ Γιουνουσμί ("Adoum Younousmi", 30 Αυγούστου 1962-) είναι πολιτικός από το Τσαντ. Υπηρέτησε ως προσωρινός πρωθυπουργός το 2007.
Αλάτι

thumb|right|250px|Αλάτι
Αλάτι είναι η κοινή ονομασία του χλωριούχου νατρίου (χημικός τύπος NaCl) και είναι βασικό συστατικό της ανθρώπινης διατροφής.

Το αλάτι είναι πολύ διαδεδομένο στη φύση. Βρίσκεται διαλυμένο στο νερό της θάλασσας και στο νερό ορισμένων λιμνών. Επίσης, βρίσκεται σε στερεή κατάσταση μέσα στη γη, όπως π.χ. στην Πολωνία, στην Αυστρία, στη Γερμανία κλπ (ορυκτό αλάτι ή αλίτης). Η θάλασσα περιέχει αλάτι σε ποσοστό 2,7 - 3,8%. Σε περιοχές, όπου το κλίμα είναι θερμό, το ποσοστό αυτό αυξάνεται ενώ μειώνεται σε θάλασσες όπου εκβάλλουν πολλοί ποταμοί. Το αλάτι είναι απαραίτητο συστατικό κάθε ζωντανού οργανισμού και παίζει σπουδαίο ρόλο στα βιολογικά φαινόμενα.
Όσπρια

Όσπρια ονομάζονται τα φυτά και οι αποξηραμένοι σπόροι φυτών που ανήκουν στην οικογένεια των Κυαμοειδών (Fabaceae) – και σε παλαιότερες ταξινομήσεις στην οικογένεια των Ψυχανθών (Papilionoideae) ή Χεδρωπών (Leguminosae). Τα όσπρια χρησιμοποιούνται άμεσα για τη διατροφή του ανθρώπου, ενώ πολλά από αυτά χρησιμοποιούνται για τη διατροφή των ζώων.

Ανάμεσα στα όσπρια, που καταναλώνει άμεσα ο άνθρωπος, ανήκουν τα φασόλια, οι φακές, τα ρεβίθια, τα κουκιά, ο αρακάς, τα φιστίκια, η σόγια, η φάβα και άλλα. Στην κατηγορία των οσπρίων, που χρησιμοποιούνται για την παρασκευή διάφορων καταναλωτικών προϊόντων, την πρώτη και βασική θέση κατέχει η σόγια. Από τη σόγια παρασκευάζονται σήμερα πάνω από 120 διαφορετικά καταναλώσιμα από τον άνθρωπο προϊόντα μεταξύ των οποίων υποκατάστατα κρέατος, τυριού και γάλακτος, σογιέλαιο, ζωοτροφές κλπ. Πολύ διαδεδομένα τρόφιμα, ειδικά σε ορισμένες αναπτυσσόμενες χώρες και στη Μεσόγειο, είναι επίσης τα φασόλια, η φακή και τα ρεβίθια. Για ζωοτροφή χρησιμοποιούνται η σόγια, ο βίκος, τα λαθούρια, μερικά είδη λούπινων κλπ. Το βασικό χαρακτηριστικό των οσπρίων είναι ότι περιέχουν μεγάλο ποσοστό από πρωτεΐνες (γι' αυτό και ονομάζονται "το κρέας του φτωχού"), που αποτελούν βασικό συστατικό της ανθρώπινης διατροφής. Η σόγια και τα φιστίκια περιέχουν ακόμη και λάδι. Περιέχουν επίσης σημαντικό ποσοστό αμύλου, το οποίο όμως δεν πέπτεται άμεσα όπως το άμυλο των σιτηρών. Έτσι τα όσπρια έχουν χαμηλό γλυκαιμικό δείκτη.

Στο λήμμα της Εγκυκλοπαίδειας Ηλίου αναφέρονται οι παλαιότερες ονομασίες "φασίολοι" για τα φασόλια, "ερέβινθοι" για τα ρεβίθια, "κύαμοι" για τα κουκιά, "λάθυροι" για τη φάβα.
Ορθογώνιο παραλληλόγραμμο

Ορθογώνιο παραλληλόγραμμο ή απλά ορθογώνιο στην ευκλείδεια γεωμετρία είναι το παραλληλόγραμμο που έχει μία γωνία ορθή. Ειδική περίπτωση ορθογωνίου είναι το τετράγωνο.
Τετράγωνο

thumb|right|Τετράγωνο.
Τετράγωνο στην ευκλείδεια γεωμετρία είναι το παραλληλόγραμμο που είναι ορθογώνιο και ρόμβος ταυτόχρονα.
Tuvalu mo te Atua

Το Tuvalu mo te Atua ("Τουβαλού για τους Πανίσχυρους") είναι ο εθνικός ύμνος του Τουβαλού και υιοθετήθηκε το 1978. Τον ύμνο έγραψε και συνέθεσε ο Afaese Manoa.
Ναπολέων Ζέρβας

Ο Ναπολέων Ζέρβας (Άρτα, 17 Μαΐου 1891 - Αθήνα, 10 Δεκεμβρίου 1957) ήταν Έλληνας στρατιωτικός, κινηματίας, ιδρυτής του ΕΔΕΣ και πολιτικός.
Έλλη Παππά

Η Έλλη Παππά (1920 - 27 Οκτωβρίου 2009) ήταν Ελληνίδα δημοσιογράφος και συγγραφέας, κόρη του Ευάγγελου Παππά και της Μαριάνθης Παπαδοπούλου. Ήταν η σύντροφος του Νίκου Μπελογιάννη έως και την εκτέλεση του.
Χαλκούνια

Τα Χαλκούνια είναι τοπικό έθιμο, ένα δρώμενο που λάμβανε χώρα παλαιότερα σε διάφορα μέρη της Ελλάδας και συνεχίζεται σήμερα στο Αγρίνιο.
Χρήστος Πολυχρονίου

Ο Χρήστος Πολυχρονίου (Αθήνα, 31 Μαρτίου 1972) είναι Έλληνας αθλητής.

Ξεκίνησε σαν αθλητής του Παναθηναϊκού Α.Ο. στη σφύρα και αργότερα στον Ολυμπιακό Σ.Φ.Π.. Εχει ύψος 1.86, βάρος 107 κιλά και προπονητής του υπήρξε ο Μανώλης Μανωλόπουλος. Τελευταίος προπονητής του ήταν ο Κώστας Δρακόπουλος (μέχρι το 2005). Η ατομική του επίδοση είναι 80.08μ (2002) που αποτελεί τη 2η καλύτερη επίδοση όλων των εποχών στην Ελλάδα. Διακρίσεις του αποτελούν η 5η θέση στο Ευρωπαϊκό Εφήβων του 1991, 6η θέση στο Πανευρωπαϊκό Πρωτάθλημα Α-Γ (1998), 6η θέση στο Παγκόσμιο Πρωτάθλημα Α-Γ (1999), 1η θέση στο Ευρωπαϊκό Κύπελλο Εθνικών Ομάδων στο Παρίσι (1999), 2η θέση στην Πανεπιστημιάδα (1999). Ήταν πρωταθλητής Ελλάδας το 1998, 1999 και το 2001. Είναι πτυχιούχος ΤΕΦΑΑ και έχει και άδεια εξασκήσεως επαγγέλματος προπονητή Α κατηγορίας στίβου.
Ορμόνη

Η Ορμόνη είναι χημική ουσία που παράγεται στον οργανισμό, κυκλοφορεί στο αίμα και έχει ειδική ρυθμιστική δράση στη δραστηριότητα συγκεκριμένων κυττάρων ή οργάνων του σώματος.

Οι δράσεις της ορμόνης και τα μέρη του σώματος που αφορά διαφέρουν ανάλογα με τον τύπο της ορμόνης. Οι περισσότερες ορμόνες παράγονται από ειδικούς αδένες οι οποίοι ονομάζονται ενδοκρινείς αδένες. Όσο υψηλότερες είναι οι ποσότητες μιας ορμόνης στο αίμα τόσο περισσότερο δραστήριες γίνονται οι λειτουργίες που ελέγχει η ορμόνη αυτή.

Οι ορμόνες συμμετέχουν στη διαδικασία μεταβίβασης σήματος από το ένα κύτταρο στο άλλο. Αλληλεπιδρούν με τα κύτταρα - στόχους τους μέσω ειδικών αλληλεπιδράσεων υποδοχέων - ορμονών. Ο υποδοχέας μπορεί να βρίσκεται στη μεμβράνη του πλάσματος ή μέσα στο κύτταρο (κυτταροπλασματικό ή πυρηνικό). Η αλληλεπίδραση ορμόνης - υποδοχέα μπορεί να δημιουργεί δεύτερους αγγελιαφόρους ή να ρυθμίζει τη γονιδιακή έκφραση. Η επίδραση της ορμόνης στο κύτταρο μπορεί να είναι το αποτέλεσμα τροποποιημένων μεταβολικών οδών (δηλαδή μεταβολές σχετικές με τη δραστηριότητα ή τις συγκεντρώσεις ενζύμων) ή μεταβολών στην κυτταρική δομή και ανάπτυξη.

Οι ορμόνες μαζί με το νευρικό σύστημα ρυθμίζουν τη λειτουργία του ανθρώπινου οργανισμού. Η παρουσία ή η απουσία τους επηρεάζει το μεταβολισμό, την εμφάνιση του ανθρώπου και τη συμπεριφορά. Το νευρικό σύστημα είναι υπεύθυνο για τη γρήγορη ρύθμιση, ενώ οι ενδοκρινείς αδένες για τη ρύθμιση αλλαγών που απαιτούν περισσότερο χρόνο.

Η ορμονική έκκριση ρυθμίζεται τόσο από αρνητικούς, όσο και από θετικούς μηχανισμούς ανατροφοδότησης.
Πανεπιστήμιο της Βιρτζίνια

Το Πανεπιστήμιο της Βιρτζίνια ("University of Virginia"; επίσης αποκαλούμενο U.Va., UVA, ή Πανεπιστήμιο του κ. Τζέφερσον) είναι ένα δημόσιο πανεπιστήμιο στην Πολιτεία των ΗΠΑ Βιρτζίνια, που ιδρύθηκε από τον Τόμας Τζέφερσον. Είναι το μόνο βορειοαμερικανικό πανεπιστήμιο που αναδείχτηκε από την UNESCO ως Μνημείο Παγκόσμιας Κληρονομιάς. Ιδρύθηκε το 1819 και ήταν το πρώτο πανεπιστήμιο στις ΗΠΑ που προσέφερε εκπαίδευση σε θέματα που τώρα θεωρούνται κοινά, όπως η αρχιτεκτονική, η αστρονομία και η φιλοσοφία, καθώς επίσης και το πρώτο πανεπιστήμιο που κράτησε την εκκλησία έξω από την εκπαίδευση. Η σχολή της εφαρμοσμένης μηχανικής και εφαρμοσμένης επιστήμης ήταν η πρώτη σχολή εφαρμοσμένης μηχανικής στις Ηνωμένες Πολιτείες.
Τσέζαρε Λομπρόζο

Ο Τσέζαρε Λομπρόζο (εξελληνισμένο: "Καίσαρας Λομπρόζο", πραγματικό όνομα:"Ezechia Marco Lombroso", 6 Νοεμβρίου 1835 - 19 Οκτωβρίου 1909) ήταν Ιταλός ιατρός, ανθρωπολόγος, πανεπιστημιακός καθηγητής και εγκληματολόγος.
Φυσικός

[[Άλμπερτ Αϊνστάιν]]: ένας από τους μεγαλύτερους φυσικούς του 20ου αιώνα
thumb|Φυσικός
Φυσικός ονομάζεται ο επιστήμονας που ασχολείται με τη φυσική. Υπάρχει ένα ιδιαίτερα ευρύ πεδίο ερευνών με το οποίο μπορεί να ασχοληθεί ο κάθε φυσικός, από τα υποατομικά σωματίδια, το περιβάλλον, την ηλεκτρονική, την στερεά κατάσταση, ως τη δομή του σύμπαντος. Σκοπός του είναι η μελέτη των φυσικών φαινομένων και η επεξήγηση τους μέσω θεωρητικών μοντέλων και μαθηματικών περιγραφών.
Καθαρά Δευτέρα

Με την Καθαρά Δευτέρα ξεκινάει η Σαρακοστή για την Ορθόδοξη Εκκλησία, ενώ ταυτόχρονα σημαίνει το τέλος των Αποκριών. Η Καθαρά Δευτέρα ονομάστηκε έτσι γιατί οι Χριστιανοί «καθαρίζονται» πνευματικά και σωματικά. Είναι μέρα νηστείας αλλά και μέρα αργίας για τους Χριστιανούς. Η νηστεία διαρκεί 40 μέρες, όσες ήταν και οι μέρες νηστείας του Χριστού στην έρημο. Εορτάζεται 48 ημέρες πριν την Κυριακή της Ανάστασης του Χριστού, το χριστιανικό Πάσχα.
Χάβελ

<br>

thumb|250px|Ποταμός Χάβελ, Γερμανία
Ο Χάβελ (γερμ. "Havel") είναι γερμανικός ποταμός, παραπόταμος του Έλβα, ο οποίος διασχίζει τα κρατίδια του Βρανδεμβούργου, του Βερολίνου και της Σαξωνίας-Άνχαλτ. Οι πηγές του βρίσκονται κοντά στην πόλη Φύρστενμπεργκ, στα σύνορα μεταξύ Βρανδεμβούργου και Μεκλεμβούργου-Προπομερανίας. Έχει μήκος 325 χιλιόμετρα. Ο μεγαλύτερός του παραπόταμος είναι ο Σπρέε, ο οποίος ενώνεται με τον Χάβελ στις δυτικές περιοχές του Βερολίνου. Ο Χάβελ διασχίζει μεταξύ άλλων τις πόλεις Πότσδαμ, Βερολίνο, Τσέντενικ (Zehdenick), Οράνιενμπουργκ (Oranienburg), Βέρντερ (Werder), Πρέμνιτς (Premnitz), Ράτενοβ (Rathenow), Χάβελμπεργκ (Havelberg) και την πόλη Βρανδεμβούργο (Brandenburg).



Κατηγορία:Γεωγραφία του Βερολίνου
Κατηγορία:Ποταμοί του Βραδεμβούργου
Συνθήκη του Μάαστριχτ

Η Συνθήκη του Μάαστριχτ, επίσημα γνωστή ως Συνθήκη για την Ευρωπαϊκή Ένωση, θεωρείται η σημαντικότερη και ιστορικότερη συνθήκη της Ευρωπαϊκής ηπείρου και η δεύτερη ομοίως σε παγκόσμια κλίμακα μετά εκείνης της ίδρυσης του ΟΗΕ. Ιστορικά δεν υπήρξε ποτέ στην παγκόσμια ιστορία παρόμοια συνθήκη με τόσο πλούσιο οικονομικό, πολιτικό, κοινωνικό και πολιτισμικό περιεχόμενο, που να διατηρούσε ταυτόχρονα και το "ισότιμον" των συμμετεχόντων κρατών.

Η Συνθήκη του Μάαστριχτ, που έλαβε το όνομά της από την πόλη Μάαστριχτ στην οποία υπεγράφη στις 7 Φεβρουαρίου του 1992, αποτελεί την τρίτη κατά σειρά θεμελιώδη συνθήκη με την οποία ολοκληρώθηκε η Ευρωπαϊκή Ένωση ως σύγχρονος θεσμός, ύστερα από τη Συνθήκη της Ρώμης και την Ενιαία Ευρωπαϊκή Πράξη (1986). Βέβαια στην εξέλιξη αυτή του θεσμού αυτού υπήρξαν και πολλές άλλες επιμέρους συνθήκες, που, αν και μη θεμελιώδεις, συνέβαλαν ουσιαστικά στην πορεία και την εξέλιξη της ΕΕ.

Εκ μέρους της Ελλάδας υπεγράφη από τον Υπουργό Εξωτερικών Αντώνη Σαμαρά και τον Υπουργό Εθνικής Οικονομίας Ευθύμιο Χριστοδούλου.

Η Συνθήκη του Μάαστριχτ τροποποιήθηκε από μεταγενέστερες συνθήκες.
Αίμα

thumb|right|130px|Αίμα σε κανονική κυκλοφορία. Μπορούν να παρατηρηθούν τα ερυθρά αιμοσφαίρια, κάποια λευκά αιμοσφαίρια καθώς επίσης και αιμοπετάλια.

Αίμα είναι το υγρό που κυκλοφορεί στο αγγειακό σύστημα των ανθρώπων και των ζώων. Η κυκλοφορία του διαμέσου της καρδιάς, των αρτηριών, των φλεβών και των τριχοειδών αγγείων επιτελεί διάφορες λειτουργίες όπως η μεταφορά θρεπτικών ουσιών, ορμονών, βιταμινών, θερμότητας και οξυγόνου στους ιστούς και την απομάκρυνση άχρηστων ουσιών που παράγονται κατά τον μεταβολισμό και του διοξειδίου του άνθρακα. Επιπρόσθετα, παρέχει άμυνα κατά των λοιμώξεων μέσω της δράσης των λευκών αιμοσφαιρίων και των αντισωμάτων. Το αίμα αποτελεί έναν εξαιρετικά εξειδικευμένο κυκλοφορούντα ιστό, ο οποίος αποτελείται από διάφορους τύπους κυττάρων που συγκρατούνται μέσα σε ένα υγρό μέσο που ονομάζεται πλάσμα.

Το αίμα αποτελεί το 7% του βάρους του ανθρώπινου σώματος και, κατά συνέπεια, ο μέσος ενήλικος έχει συνολικό όγκο αίματος γύρω στα 5 λίτρα, από τα οποία τα 2,7 έως 3 λίτρα είναι πλάσμα και το υπόλοιπο της σύστασής του είναι τα έμμορφα κυτταρικά στοιχεία που αιωρούνται σε αυτό. Το αίμα διασχίζει το ανθρώπινο σώμα με μέση ταχύτητα 2 χιλιόμετρα την ώρα, καλύπτοντας όλο το δίκτυο των αιμοφόρων αγγείων, των οποίων η επιφάνεια υπολογίζεται σε 8.000 τετραγωνικά μέτρα. Με κάθε παλμό της η καρδιά διοχετεύει περίπου 70 χιλιοστόλιτρα αίματος στις αρτηρίες, που ισοδυναμούν με περίπου 7.000 λίτρα ημερησίως ή περίπου 2,5 εκατομμύρια λίτρα το χρόνο.
Χρήστος Παπανικολάου

Ο Χρήστος Παπανικολάου (Τρίκαλα, 25 Νοεμβρίου 1941) είναι Έλληνας παλαίμαχος αθλητής του άλματος επί κοντώ, 4ος Ολυμπιονίκης στους Αγώνες του Μεξικού το 1968. Μετά την αθλητική του σταδιοδρομία απασχολήθηκε ως προπονητής και συγγραφέας.

Ξεκίνησε από τον Γ.Σ. Τρικάλων, ενώ αργότερα εντάχθηκε στον Παναθηναϊκό. Κυριάρχησε στο άθλημά του για πολλά χρόνια, όχι μόνο στην Ελλάδα όπου ήταν 13 φορές Πανελληνιονίκης (από το 1961 έως το 1977 με κάποια διαλείμματα), αλλά και στο εξωτερικό, με οκτώ Βαλκανικούς τίτλους, δύο χρυσά σε Μεσογειακούς Αγώνες το 1967 και το 1971 και ασημένιο μετάλλιο στο Ευρωπαϊκό Πρωτάθλημα Στίβου το 1966. 

Το 1964 εμφανίστηκε για πρώτη φορά στον πίνακα των πανελληνίων ρεκόρ, όταν στις 26 Ιουλίου κατέρριψε στο Κάιρο το πανελλήνιο ρεκόρ στο άλμα επί κοντώ με επίδοση 4.73 μ.. Στις 3 Ιουνίου του 1965, στην Αθήνα, ανέβασε το πανελλήνιο ρεκόρ στα 4,92 μ.. 

Στις 2 Σεπτεμβρίου του 1966 κατέκτησε το ασημένιο μετάλλιο στο Ευρωπαϊκό πρωτάθλημα της Βουδαπέστης με 5,05 μ. κάνοντας ταυτόχρονα και πανελλήνιο ρεκόρ. Το χρυσό μετάλλιο κατέκτησε ο μεγάλος και "αιώνιος" αντίπαλός του, Βόλφγκανγκ Νόρντβιγκ, που πήδηξε 5,10 μ. Ξεπέρασε, όμως, σπουδαίους άλτες, όπως ο Γάλλος Ερβέ ντ'Ανκός και ο Ιταλός Ρενάτο Ντιονίζι. Την ίδια χρονιά, στους Βαλκανικούς αγώνες στίβου κέρδισε το χρυσό μετάλλιο (5 μ.).

Τον Αύγουστο του 1967, στο Νέο Φάληρο, έκανε πανελλήνιο ρεκόρ στο δέκαθλο και στέφθηκε πρωταθλητής Ελλάδας. Νίκησε στους Μεσογειακούς Αγώνες της Τύνιδας και στις 16 Οκτωβρίου του 1968, στην Πόλη του Μεξικού, κατέρριψε το ευρωπαϊκό και πανελλήνιο ρεκόρ στο άλμα επί κοντώ με 5,35 μ.. Το 1969, στους Βαλκανικούς Αγώνες Στίβου που διεξήχθησαν στη Σόφια, κατέκτησε το χρυσό μετάλλιο με άλμα 5,25 μ..

Στους Ολυμπιακούς Αγώνες του Μεξικού έχασε το χάλκινο μετάλλιο από τον Ανατολικογερμανό Βόλφγκανγκ Νόρντβιγκ που ξεπέρασε το 5.40, αλλά απέδειξε την παγκόσμια κλάση του δύο χρόνια αργότερα, όταν κατέρριψε το παγκόσμιο ρεκόρ στο επί κοντώ με 5.49 μ. στις 24 Οκτωβρίου 1970 στην Αθήνα.
Δημοσθένης

Ο Δημοσθένης (384 π.Χ. - 12 Οκτωβρίου 322 π.Χ.) ήταν Έλληνας πολιτικός και ρήτορας της αρχαίας Αθήνας. Οι λόγοι του αποτελούν σημαντική έκφραση της αθηναϊκής πνευματικής ικανότητας και παρέχουν μία εικόνα για την πολιτική και τον πολιτισμό της Αρχαίας Ελλάδας κατά τον 4ο αιώνα π.Χ.
Μαράσλειο Διδασκαλείο

Το Μαράσλειο Διδασκαλείο Δημοτικής Εκπαίδευσης βρίσκεται στην περιοχή του Κολωνακίου (Μαρασλή 4, 132 45 Αθήνα), στην Αθήνα, κοντά στο νοσοκομείο «"Ευαγγελισμός"».

Στην αρχή στεγάζονταν σε ένα φτωχό κτίριο στην οδό Μουρούζη, αλλά το 1905 η Μονή Ασωμάτων Πετράκη δώρησε στην κυβέρνηση χώρο 10 στρεμμάτων για να κτιστεί εκεί διδακτήριο για το διδασκαλείο Αθηνών. Τα έξοδα για την ανέγερση του κτιρίου ήταν δωρεά του Γρηγορίου Μαρασλή. Πρόκειται για διώροφο οίκημα με μαρμάρινη είσοδο και προπύλαια με μεγάλη αυλή και κήπο.
μικρογραφία|Μαράσλειο Διδασκαλείο 1905, Αθήνα
Το διδασκαλείο πήρε το όνομα του ευεργέτη του και λέγεται από τότε Μαράσλειο διδασκαλείο.

Το 1933 την εκπαίδευση ανέλαβαν οι Παιδαγωγικές Ακαδημίες και έτσι στο χώρο στεγάστηκε η Μαράσλειος Παιδαγωγική Ακαδημία. Το 1965, ο βουλευτής της Ε.Ρ.Ε. Νίκος Αναγνωστόπουλος αποκάλυψε ότι πομπός μετέδιδε "εις ρυθμόν υπαγορεύσεως" τις απαντήσεις σε εξεταζόμενους για το Ακαδημαϊκό Απολυτήριο στο Μαράσλειο. Ο βουλευτής μαγνητοφώνησε τις πειραματικές εκπομπές και κατέδωσε την όλη υπόθεση στην αστυνομία, η οποία κατόρθωσε να συλλάβει εξεταζόμενο μαθητή με τα ακουστικά στα αυτιά.

Το διδασκαλείο επανιδρύθηκε το 1972 και λειτούργησε στον ίδιο χώρο, αλλά σαν θεσμός μετεκπαίδευσης των δασκάλων. Η Παιδαγωγική Ακαδημία καταργήθηκε το 2013 στα πλαίσια του Μνημονίου.

Στον ίδιο χώρο κτίστηκε και δεύτερο κτήριο, το οποίο ονομάστηκε «Αριστοτέλης», και στο οποίο στεγάζονταν πρότυπο Δημοτικό σχολείο του οποίου ο σκοπός ήταν να χρησιμοποιείται για την πρακτική άσκηση των φοιτητών και των δασκάλων.
Σύμφωνα, ωστόσο,με το αρχιτεκτονικό σχέδιο του κτηρίου Αριστοτέλης, προκύπτει . πως το κτήριο στέγαζε από την αρχή το 2ο Γυμνάσιο Θηλέων, το οποίο στεγαζόταν μέχρι το 1979 οπότε και μετατράπηκε σε μεικτό λύκειο και μετονομάστηκε σε 26ο Λύκειο Αθηνών. Το 26ο Λύκειο Αθηνών στεγάζεται αδιάκοπα μέχρι σήμερα στο κτήριο Αριστοτέλης, στον δεύτερο και τρίτο όροφο με ξεχωριστό χώρο διαλείμματος και ξεχωριστή είσοδο, από τη γωνία των οδών Μαρασλή και Σουηδίας (Μαρασλή 8-10). Επίσης στο κτήριο στεγάζεται το 26ο Γυμνάσιο Αθηνών αδιάκοπα από το 1979.
Επίσης στεγάστηκε το 15ο Δημοτικό Σχολείο, που λειτουργούσε για ένα διάστημα ως απογευματινό, και δεν αποτελούσε τμήμα των προτύπων σχολείων.
Μεγάλο Σάββατο

μικρογραφία|Το Μεγάλο Σάββατο στην Ορθόδοξη Εκκλησία εορτάζεται η εις Άδου Κάθοδος του Χριστού
Το Μεγάλο Σάββατο είναι η τελευταία μέρα της Μεγάλης Εβδομάδας και της Μεγάλης Σαρακοστής. Η ημέρα αυτή είναι αφιερωμένη στην Ταφή και την Κάθοδο του Χριστού στον Άδη. 

Το πρωί εορτάζεται στην εκκλησία η πρώτη Ανάσταση,ο Εσπερινός δηλαδή της Κυριακής του Πάσχα , κατά την οποία ψάλλεται το "". Τα μεσάνυχτα του Μεγάλου Σαββάτου προς Κυριακή του Πάσχα εορτάζεται κατά το ορθόδοξο τυπικό η Ανάσταση του Χριστού,όπου ψάλλεται το Χριστός Ανέστη ,και στη συνέχεια τελείται ο Όρθρος και η Αναστάσιμη Θεία Λειτουργία της Κυριακής του Πάσχα. Είναι το μόνο Σάββατο του χρόνου κατά το οποίο νηστεύεται και το λάδι,γι αυτό και ονομάζεται και Αλάδωτο Σάββατο".
Γερμανικοί Κρατικοί Σιδηρόδρομοι

Η Deutsche Reichsbahn, γνωστή με τη συντομογραφία DR ("Γερμανικοί Κρατικοί Σιδηρόδρομοι", κυριολεκτικά "Γερμανικοί Αυτοκρατορικοί Σιδηρόδρομοι"), ήταν ο οργανισμός σιδηροδρόμων του Γερμανικού Ράιχ και, αργότερα, της Λαϊκής Δημοκρατίας της Γερμανίας (Ανατολική Γερμανία).
Interflug

H Interflug (προφ. Ίντερφλουκ) ήταν η αεροπορική εταιρεία της Λαϊκής Δημοκρατίας της Γερμανίας από το 1963 μέχρι και το 1991, όπου και διέκοψε την δραστηριότητα της μετά την επανένωση των δύο Γερμανιών. 
Αρχικά, η ΛΔΓ αποκαλούσε την εταιρεία "Deutsche Lufthansa" (επίσημη ονομασία: Deutsche Lufthansa GmbH der DDR), αλλά λόγω των αντιδράσεων από την Ομοσπονδιακή Δημοκρατία της Γερμανίας, και ύστερα από δικαστική διαμάχη, αναγκάστηκε να μετονομάσει την εταιρεία. Το δικαστήριο της Βέρνης, κατοχύρωσε την επωνυμία Lufthansa ως Σήμα Κατατεθέν της Δυτικής Γερμανίας.
Κρατύλος

Ο Κρατύλος ήταν αρχαίος Αθηναίος φιλόσοφος του ύστερου 5ου π.Χ. αιώνα, ο οποίος είναι περισσότερο γνωστός για το πορτραίτο του στον ομώνυμο πλατωνικό διάλογο. Λίγα πράγματα είναι γνωστά για τον Κρατύλο ή τον μέντορά του, Ηράκλειτο.

Σύμφωνα με τον πλατωνικό διάλογο στο 402a κατά τη σελιδαρίθμηση του Ερρίκου Στέφανου, ο Ηράκλειτος διακήρυξε ότι δεν είναι δυνατό να μπει κάποιος δυο φορές στο ίδιο ρυάκι («δὶς ἐς τὸν αὐτὸν ποταμὸν οὐκ ἂν ἐμβαίης»). Κατά τον Αριστοτέλη ("Μετά τα φυσικά", 4.5 1010a10-15), ο μαθητής του Ηράκλειτου, Κρατύλος, προχώρησε ένα βήμα παραπέρα ισχυριζόμενος ότι δεν μπορεί να γίνει ούτε μία φορά. Τέτοιος ήταν ο εξαντλητικός σκεπτικισμός του.

Εάν ο κόσμος ήταν σε συνεχή ροή όπου τα ρυάκια μπορούν να αλλάζουν συνεχώς, τότε εξίσου μπορούσαν και οι λέξεις. Έτσι, ο Κρατύλος βρήκε αδύνατη την επικοινωνία. Ως αποτέλεσμα αυτού που συνειδητοποίησε, ο Κρατύλος αποκήρυξε τη δύναμη του λόγου και περιόρισε την επικοινωνία του στο κούνημα του δαχτύλου του.

Η ελάχιστα γνωστή φιλοσοφία του Κρατυλισμού βασίζεται σε επανασυνθέμενες διδασκαλίες, που οφείλουν τα περισσότερα στην συμπερίληψη του Κρατύλου και του Ηράκλειτου στους πλατωνικούς διαλόγους.
Άχνα

Η Άχνα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, ο οικισμός της κοινότητας δεν ελέγχεται από την Κυπριακή Δημοκρατία. Ένα μέρος της διοικητικής έκτασης της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου. 

Ένα μεγάλο μέρος της διοικητικής έκτασης της κοινότητας δεν βρίσκεται στο έδαφος που de facto ανήκει στην ΤΔΒΚ, αλλά βρίσκεται εντός των ορίων των Βρετανικών Βάσεων. Η περιοχή ήταν το δάσος της Άχνας, στο οποίο κατοίκησαν Ελληνοκύπριοι πρόσφυγες μετά το 1974 δημιουργώντας τον οικισμό Δασάκι Άχνας. Στην Άχνα γεννήθηκαν ο πολιτικός Χριστόφορος Χριστοφίδης και ο λογοτέχνης Κυριάκος Χαραλαμπίδης.
Airbus A300

Το Airbus A300 είναι παλαιό επιβατικό αεροσκάφος ευρείας ατράκτου μικρών και μεσαίων αποστάσεων. Η σχεδίασή του ξεκίνησε το 1972 και πρόκειται για το πρώτο δικινητήριο αεροσκάφος ευρείας ατράκτου στον κόσμο και το πρώτο που κατασκευάστηκε από τον πανευρωπαϊκό όμιλο Airbus. Η παραγωγή του Α300, όπως και του Α310, σταμάτησε τον Ιούλιο του 2007. Οι πωλήσεις του εμπορευματικού τύπου θα γίνονται από μία νέα έκδοση βασισμένη στο A330-200F.
Συνολικά στη διάρκεια ζωής του A300 κατασκευάστηκαν και παραδόθηκαν 561 αεροσκάφη.
Xmms

Το Xmms είναι ένα πρόγραμμα αναπαραγωγής ήχου το οποίο μοιάζει με το γνωστό winamp, το οποίο, όμως, προορίζεται για λειτουργικά συστήματα που είναι βασισμένα στο Unix (Linux, BSD, Solaris και άλλα). Είναι λογισμικό ανοικτού κώδικα.
Γιώργος Κιμούλης

Ο Γιώργος Κιμούλης (18 Σεπτεμβρίου 1956) είναι Έλληνας ηθοποιός, σκηνοθέτης και μεταφραστής.
Ilyushin Il-2

Το Ilyushin Il-2 "Strurmovik" (Ρωσικά: Ил-2 Штурмовик) ήταν σοβιετικό μονοκινητήριο αεροσκάφος εγγύς υποστήριξης που χρησιμοποιήθηκε στον Δεύτερο Παγκόσμιο Πόλεμο. Κατασκευάστηκε μαζικά από την ΕΣΣΔ, με την συνολική παραγωγή αυτού και του διαδόχου Ilyushin Il-10 να ανέρχεται σε 36163 αεροσκάφη, αριθμός που το κατατάσσει ως το πολυπληθέστερο πολεμικό αεροσκάφος της ιστορίας. Αποτέλεσε ακρογωνιαίο λίθο της σοβιετικής πολεμικής προσπάθειας, όντας το κύριο αεροσκάφος κρούσης στην μεγαλύτερη όσον αφορά την γεωγραφική έκταση και τον αριθμό των εμπλεκομένων δυνάμεων χερσαία σύρραξη στην ιστορία. Οι πιλότοι του το αποκαλούσαν χαϊδευτικά "Ilyusha", οι στρατιώτες του Κόκκινου Στρατού "Ιπτάμενο Τανκ" και οι στρατιώτες των δυνάμεων του Άξονα "μαύρο θάνατο". Μεταπολεμικά χρησιμοποιήθηκε και από τις αεροπορίες άλλων χωρών του Ανατολικού Μπλοκ και πήρε την νατοϊκή ονομασία αναφοράς "Bark".
Ilyushin

Η Ilyushin (Ρωσικά: Илью́шин) είναι Ρωσική εταιρεία παραγωγής αεροσκαφών. Ιδρύθηκε από τον Σεργκέι Ιλιούσιν και άρχισε τις δραστηριότητες της στις 13 Ιανουαρίου 1933 με εντολή του Λαϊκού Επιτρόπου Βαρειάς Βιομηχανίας της ΕΣΣΔ, και του Κυρίως Τμήματος Αεροπορικής Βιομηχανίας της ΕΣΣΔ, P.I. Baranov. 

Η εταιρεία ίδρυσε την Aviation Industries Ilyushin ως θυγατρική εταιρεία το 1992 με σκοπό την εξυπηρέτηση πελατών και marketing.

Η Ilyushin σχεδίασε πολλά μοντέλα αεροσκαφών με διάφορους ρόλους στο πέρασμα των χρόνων. Η Ρωσική Κυβέρνηση σχεδιάζει την συγχώνευση της Ilyushin με τις επίσης Ρωσικές Mikoyan, Irkut, Sukhoi, Tupolev, και την Yakovlev. Η νέα εταιρεία θα αποκαλείται United Aircraft Building Corporation.
Ilyushin Il-76

thumb|250px|Ilyushin Il-76T
Ilyushin Il-76 της [[Ινδία|Ινδικής]] Πολεμικής Αεροπορίας στην [[Χαβάη]], με προσωπικό της Ι.Π.Α. και της Πολεμικής Αεροπορίας των [[ΗΠΑ]].

Tετρακινητήριο τζετ εμπορευματικό αεροσκάφος της Ρωσικής Ilyushin. Σχεδιάστηκε ως κύριο στόχο την αερομεταφορά στρατιωτικού υλικού και εξοπλισμού.



Κατηγορία:Αεροσκάφη Ilyushin
Κατηγορία:Μεταγωγικά αεροσκάφη
Ζάχαρη

270px|right|thumb|Κόκκοι λευκής ζάχαρης
Η ζάχαρη (επιστ. ονομασία "σακχαρόζη") είναι η κοινή ονομασία για τους γλυκούς και υδατοδιαλυτούς υδατάνθρακες, πολλοί από τους οποίους χρησιμοποιούνται στα τρόφιμα. Υπάρχουν διαφόρων τύπων σάκχαρα τα οποία παράγονται από διαφορετικές πηγές. Οι απλές παραλλαγές της ονομάζονται μονοσακχαρίτες, με παραδείγματα της ομάδας αυτής να είναι η γλυκόζη, φρουκτόζη και γαλακτόζη. Η κοινή επεξεργασμένη λευκή ζάχαρη πρόκειται για σακχαρόζη η οποία αποτελεί τύπο δισακχαρίτων, και στην ίδια ομάδα ανήκουν και η μαλτόζη και λακτόζη. Μεγαλύτερες χημικές ενώσεις σακχάρων ονομάζονται ολιγοσακχαρίτες. Υπάρχουν και χημικώς διαφορετικές ενώσεις οι οποίες έχουν γεύση παρόμοια με τη ζάχαρη ωστόσο δεν ταξινομούνται ως σάκχαρα, όπως η στέβια και η ξυλιτόλη, και χρησιμοποιούνται για διαιτητικούς σκοπούς ή από άτομα που πάσχουν από διαβήτη. 

Η παγκόσμια παραγωγή ζάχαρης έφτασε τους 168 εκατομμύρια τόνους το 2011, και η μέση κατανάλωση ανά άτομο είναι 24 κιλά ανά έτος (33.1 στις βιομηχανικές χώρες), η οποία ισοδυναμεί με πάνω από 260 θερμίδες ανά άτομο ημερησίως. Η υπερβολική κατανάλωση ζάχαρης θεωρείται επιβαρυντική για την υγεία καθώς συνδέεται με την παχυσαρκία και την εμφάνιση διαβήτη, καρδιοαναπνευστικά προβλήματα, και φθορά των δοντιών.

Από χημικής άποψης, η λευκή ζάχαρη αποτελεί χημική ένωση ενός μορίου γλυκόζης και ενός μορίου φρουκτόζης ως προϊόν της φωτοσύνθεσης των φυτικών κυττάρων. Ο μοριακός χημικός της τύπος είναι C12H22O11 και στην καθαρή μορφή της είναι λευκή και άχρωμη. Όταν θερμαίνεται άνω των 200 °C, μετατρέπεται σε μία μάζα κολλώδη με χρώμα καφέ και γεύση πικρή, που λέγεται καραμέλα. Όπως όλοι οι πολυσακχαρίτες, υδρολύεται σε διαλύματα οξέων ή βάσεων και σε ιδιαίτερα ένζυμα, οπότε χωρίζεται στους πολυσακχαρίτες που την αποτελούν. Τα γλυκά περιέχουν κατά κανόνα ζάχαρη.

ρε
Λατινική Αυτοκρατορία

Η Λατινική Αυτοκρατορία ή Λατινική Αυτοκρατορία της Κωνσταντινούπολης ή Ρωμανία ήταν το κράτος που δημιουργήθηκε από τους σταυροφόρους της Τέταρτης Σταυροφορίας μετά την πτώση της Κωνσταντινούπολης το 1204 και διατηρήθηκε μέχρι το 1261, οπότε η Κωνσταντινούπολη ανακαταλήφθηκε από την Αυτοκρατορία της Νίκαιας.

Προοριζόταν να γίνει η νόμιμη συνέχεια της Βυζαντινής Αυτοκρατορίας από τους Δυτικούς. Μοίρασαν τη Βυζαντινή Αυτοκρατορία μεταξύ τους και θα ακολουθούσαν το Βυζαντινό τυπικό των αυτοκρατόρων ώστε να δείξουν στους ντόπιους ότι τίποτα δεν άλλαζε. Οι Βενετοί θα αποκτούσαν τα ⅜ της επικράτειας. Πρώτος Λατίνος αυτοκράτορας εκλέχτηκε ο Βαλδουίνος της Φλάνδρας. Νέα κράτη υποτελή στον Λατίνο αυτοκράτορα δημιουργούνταν, το Βασίλειο της Θεσσαλονίκης, το Δουκάτο των Αθηνών και το Πριγκιπάτο της Αχαΐας. Η Εκκλησία της Κωνσταντινούπολης υποτάχθηκε στην εξουσία του Πάπα της Ρώμης και ένας Λατίνος Πατριάρχης εκλέχτηκε στην Κωνσταντινούπολη. Το νέο κρατικό μόρφωμα θα διευκόλυνε τις επιχειρήσεις των σταυροφόρων και δεν θα ακολουθούσε πολιτική που θα πήγαινε ενάντια στα συμφέροντα των Δυτικών, όπως είχε συμβεί αρκετές φορές στο παρελθόν.

Οι ελπίδες που δημιουργήθηκαν, όμως, αποδείχθηκαν φρούδες πολύ σύντομα. Τα εδάφη της αυτοκρατορίας για να μοιρασθούν έπρεπε να κατακτηθούν πρώτα. Η αντίδραση των ντόπιων ήταν περιορισμένη αλλά όχι ανύπαρκτη. Η σύγκρουση με τη Βουλγαρία και τα κράτη που ίδρυσαν οι ίδιοι οι Βυζαντινοί (Δεσποτάτο της Ηπείρου, Αυτοκρατορία της Νίκαιας), η έλλειψη πόρων και ενισχύσεων, η περιστασιακή και πολλές φορές ανύπαρκτη υποστήριξη από τη Δύση ήταν οι αιτίες που οδήγησαν στην κατάλυση της Λατινικής Αυτοκρατορίας το 1261 με την ανακατάληψη της Κωνσταντινούπολης από την Αυτοκρατορία της Νίκαιας.
Χρήστος Πατσατζόγλου

Ο Χρήστος Πατσατζόγλου (Αθήνα, 19 Μαρτίου 1979), είναι Έλληνας διεθνής ποδοσφαιριστής (με καταγωγή ρομά), ο οποίος αγωνίζεται ως αμυντικός μέσος ή δεξιός αμυντικός.
Κλεισθένης

Ο Κλεισθένης του Αλκμεωνίδου ο Αθηναίος υπήρξε Αθηναίος πολιτικός του 6ου αι. π.Χ., της οικογένειας των Αλκμεωνιδών, και εγγονός του Κλεισθένη του Σικυώνιου. Θεωρείται ο ‘’πατέρας’’ της δημοκρατίας αφού από το 508-507 π.Χ. έθεσε τις βάσεις για τη δημοκρατική μεταρρύθμιση της Αθήνας.

Η πολιτική πορεία του Κλεισθένη και κατά επέκταση η προσωπική του ζωή ήταν αρκετά δύσκολη. Εξορίστηκε τρεις φορές για τα πολιτικά του πιστεύω και μετά το τέλος της τυραννίδας των Πεισιστρατιδών επιστρέφει στην Αθήνα. Οι πολιτικές παρατάξεις που επανεμφανίστηκαν ήταν η παράταξη των Παραλιών με επικεφαλή τον Κλεισθένη και η παράταξη των Πεδινών με επικεφαλή τον Ισαγόρα, με την δεύτερη να χάνει την υποστήριξη του λαού καθώς ο Ισαγόρας προσπάθησε να επιβάλλει ολιγαρχικό καθεστώς. Τότε ο Κλεισθένης ανέλαβε να μεταρρυθμίσει το πολίτευμα της Αθήνας με στόχο να το κάνει δημοκρατικό.

Τα μέτρα του είχαν βάση την ισηγορία και την ισονομία.Κατάργησε το προγενέστερο σύστημα κοινωνικής διαίρεσης και δημιούργησε δέκα τεχνητές φυλές με στόχο την αποτροπή της πάλης των τάξεων. Διαχώρισε την τοπική δύναμη των φυλών με την μέθοδο των τριττύων, χώρισε την Αττική σε μεγάλο αριθμό δήμων και οι κάτοικοι απέκτησαν επώνυμο με βάση τον δήμο όπου ήταν εγγεγραμμένοι. Πολιτογράφησε όλους τους μέτοικους και κατοίκους της Αττικής με αποτέλεσμα να αποκτήσουν δικαιώματα Αθηναίου πολίτη. Αύξησε τον αριθμό των βουλευτών από τετρακόσιους σε πεντακόσιους, καθώς επίσης άλλαξε και τον τρόπο εκλογής τους. Για την προστασία τους πολιτεύματος από την τυραννίδα αντικατέστησε τον επώνυμο άρχοντα από την κορυφή της πολιτείας και στη θέση του όρισε ένα απλό βουλευτή από τους πεντακόσιους όπου άλλαζε κάθε ημέρα και εκλεγόταν με κλήρο. Επιπλέον δημιούργησε την διαδικασία του οστρακισμού κατά την οποία οι πολίτες της Αττικής με βάση κάποια κριτήρια μπορούσαν να θέσουν σε εξορία άτομα που θεωρούσαν επικίνδυνα για το πολίτευμα. Τέλος ενίσχυσε τις αρμοδιότητες της Εκκλησίας του Δήμου όπου πλέον είχε την δυνατότητα να επικυρώνει ή να απορρίπτει αποφάσεις του Άρειου Πάγου που αφορούσαν καταδίκη σε θανατική ποινή. 

Μετά την καθιέρωση και εφαρμογή των μεταρρυθμίσεων του ο Κλεισθένης απομακρύνθηκε από την πολιτική ζωή. Δυστυχώς δεν υπάρχει κάποια αρχαία πηγή που να αναφέρει για τον θάνατο του.
Δημήτριος ο Φαληρεύς

Ο Δημήτριος ο Φαληρεύς (περ. 345 π.Χ. - περ. 280 π.Χ.) ήταν πολιτικός και περιπατητικός φιλόσοφος της αρχαίας Αθήνας. Ο Δημήτριος συνέγραψε πολλά συγγράμματα, που όμως δεν διασώθηκαν. Ως ρήτορας εισήγαγε στη ρητορική τέχνη το ασιανό ύφος μαζί με τον Ηγησία τον Μάγνη.

Γεννήθηκε γύρω στο 345 π.Χ.. Ήταν μαθητής του Θεόφραστου της Ερέσου. Ο αδελφός του ο Ιμεραίος είχε εκτελεστεί το 322 π.Χ. κατά την διάρκεια του λαμιακού πολέμου ως μέλος της αντιμακεδονικής παράταξης, ο Δημήτριος όμως είχε διαφορετικές πολιτικές πεποιθήσεις και λόγω της ρητορικής του ικανότητας απόκτησε στην Αθήνα τόσο μεγάλη επιρροή, που διορίσθηκε από τον βασιλιά Κάσσανδρο ως «"επιστάτης"» των Αθηναίων. Κυβέρνησε για δέκα ολόκληρα χρόνια (317-307 π.Χ.). Στο διάστημα αυτό υπηρέτησε επάξια, αυξάνοντας τα έσοδα της Αθήνας και αλλάζοντάς της μορφή με τις καλαίσθητες διακοσμήσεις του. Οι Αθηναίοι για να τον ευχαριστήσουν έστησαν προς τιμήν του 360 ανδριάντες, έναν για κάθε μέρα του έτους. Το 307 π.Χ. και μετά την κατάληψη της Αθήνας από τον Δημήτριο Α' τον Πολιορκητή έφυγε για την Αλεξάνδρεια για να γλυτώσει από την θανατική ποινή που του επέβαλαν οι Αθηναίοι. Εκεί τον υποδέχτηκε ο Πτολεμαίος Α' με μεγάλες τιμές και του ανέθεσε την ίδρυση της Βιβλιοθήκης της Αλεξάνδρειας. Έθεσε τα θεμέλια της γραμματικής και της κριτικής φιλολογίας, βοήθησε με τις συμβουλές του στη μετάφραση των ιερογλυφικών χρονικών της Αιγύπτου και των απόκρυφων ιουδαϊκών βιβλίων. Εξορίστηκε από τον Πτολεμαίο Β' (διάδοχος του Πτολεμαίου Α') και κατέφυγε στην Άνω Αίγυπτο, όπου και πέθανε το 283 π.Χ. από τσίμπημα φιδιού.
Υπερείδης

Ο Υπερείδης (389 π.Χ. - 322 π.Χ.) ήταν Αθηναίος λογογράφος, πολιτικός και στρατηγός.

Γεννήθηκε το 389 π.Χ. και πήρε ενεργό μέρος στα πολιτικά της πατρίδας του δίπλα στο Δημοσθένη εναντίον του Φιλίππου της Μακεδονίας. Μετά την ήττα των Αθηναίων στη Μάχη της Κραννώνας, ο Υπερείδης κατέφυγε στο ιερό του Αιακού στην Αίγινα, όπου και τον συνέλαβαν. Η παράδοση λέει ότι έκοψε τη γλώσσα του με τα δόντια του για να μην αναγκαστεί να προδώσει. Ο σπουδαιότερος λόγος του ήταν ο Επιτάφιος για κείνους που έπεσαν στο Λαμιακό πόλεμο. Μετά την ήττα των Αθηναίων στο Λαμιακό πόλεμο τον συνέλαβε και εκτέλεσε ο Αρχίας ο Θούριος υπό τις διαταγές του Αντίπατρου (322 π.Χ.).